# MARIJAMPOLĖS PETRO KRIAUČIŪNO VIEŠOJI BIBLIOTEKA

Biudžetinė įstaiga, Vytauto g. 20, 68298 Marijampolė, tel. / faks. (8 343) 51862, el. p. d.kirtikliene@marvb.lt

Duomenys kaupiami ir saugomi Juridinių asmenų registre, kodas 190495783

Marijampolės savivaldybės tarybai

**2017-ŲJŲ METŲ VEIKLOS ATASKAITA**

2018-03-01 Nr. 3 – 125 – (3. 4.)

Marijampolė

**1 .Bendros žinios apie Petro Kriaučiūno viešąją biblioteką:**

Strateginis tikslas - užtikrinti Bibliotekos prieinamumą visoms bendruomenės grupėms, plėsti tradicinių, edukacinių ir elektroninių paslaugų įvairovę, krašto paveldo skaitmeninimo ir skaitymo skatinimo iniciatyvas.

2017 m. pradžioje pradėti bibliotekos priestato renovacijos ir modernizavimo darbai (Vytauto g. 22), vykdant investicinį projektą „Marijampolės Petro Kriaučiūno viešosios bibliotekos modernizavimas ir paslaugų plėtra“. Veikla tapo sudėtinga, nes uždarytos patalpos, kuriose vyko pagrindinis skaitytojų aptarnavimo darbas. Organizuotas aptarnavimo skyrių ir fondų perkėlimas į Vaikų edukacijos ir laisvalaikio centro patalpas, veikla iš esmės nenutrūko, tačiau dalį dokumentų fondų reikėjo sandėliuoti, sustabdytas elektroninis katalogas, sumažėjo renginių, parodų ir mokymų apimtys.

Marijampolės savivaldybės tarybos 2017 m. sausio 30 d. sprendimu Nr. 1-14 „Dėl Marijampolės Petro Kriaučiūno viešosios bibliotekos struktūrinių teritorinių padalinių sąrašo patvirtinimo“ patvirtintas teritorinių padalinių skaičius - 23 , iš jų 22 kaimiškoje teritorijoje. Bibliotekos paslaugomis naudojosi 19, 3 proc. savivaldybės gyventojų. Miesto bibliotekų (Viešoji ir Draugystės bibliotekos) - 16, 6 % , 30, 6 % sudarė vaikai iki 14 m. amžiaus. 1 kaimo biblioteka aptarnauja – 859, 7 (2016 m. – 833, 3) gyventojus.

Bibliotekoje dirbo 68 darbuotojai, iš jų: 3 administracijos darbuotojai, 46 profesionalūs bibliotekininkai, 11 kvalifikuotų specialistų ir 8 techniniai darbuotojai. 21 darbuotojų dalyvavo kompetencijų ugdymo renginiuose ir mokymuose.

**2. Viešosios bibliotekos finansavimas 2017 m.:**

|  |  |  |  |  |
| --- | --- | --- | --- | --- |
| **Iš viso, €**  | **Savivaldybės lėšos, €** | **Valstybės lėšos, €**  | **ES lėšos, €** | **Kiti šaltiniai, €** |
| Viso | Iš jų |
| **Lėšos aplinkai finansuoti** | **Surinktos pajamos** | **Projektai** |
| **726716, 70** | **663768, 61** | 652000 | 8503, 61 | 3265, 00 | **58391, 13** | **1993, 28** | **2563, 68** |

**Bibliotekos biudžetas gavo 58391, 13 Eur valstybės lėšų,** iš jų 43824, 0 € buvo skirta dokumentų įsigijimui, 9250, 0 € programų ir projektų vykdymui, 3800, 0 € – MMA pakėlimui, 1517, 13 € – neformaliajam moksleivių ugdymui finansuoti.

**Gauta 1993, 28 € Europos sąjungos struktūrinių fondų lėšų:** 159, 60 € – neformaliajam mokinių ugdymui ir 1833, 68 €– Lietuvos darbo biržos lėšos.

**Iš kitų šaltinių** – 2563, 68 €, iš jų 2020, 53 € Lietuvos darbo biržos, 100, 0 € - rėmėjų lėšos ir 443, 15 € - 2% parama.

Kreditorinis įsiskolinimas 2017-12-31 – 375, 33 (2017 m. – 991,95) €.

Dokumentams įsigyti iš visų finansavimo šaltinių buvo panaudota 56951, 88 (2016 m. - 55644, 0) €, iš jų savivaldybės lėšos periodikos įsigijimui sudarė 11130, 41 (2016 m. - 11231, 0) €.

Vienam savivaldybės gyventojui naujiems dokumentams įsigyti buvo skirta 1, 04 € (2016 m. – 0, 99) €, iš jų valstybės lėšų – 0, 80 €, savivaldybės – 0, 24 €. Vidutinė naujos knygos kaina – 7, 59 (2016 m. – 7, 13) €.

**3. Viešosios bibliotekos veiklos organizavimas. Pagrindiniai darbo rodikliai:**

2017 m. Bibliotekoje veikė 5 išorinio aptarnavimo punktai (187 registruoti vartotojai, jiems išduoti 2256 dokumentai).

Atlikti IT infrastruktūros modernizavimo darbai – iš Bibliotekos serverio LIBIS duomenų bazė buvo perkelta į LNB infrastruktūroje sukurtą debesį („debesijos paslaugos“). Pagerėjo LIBIS programinės įrangos veikla: sparčiau pasiekiami vartotojų duomenys, greičiau formuojamos ataskaitos ir vykdoma paieška bei duomenų filtravimas. Visi bibliotekų darbo procesai kompiuterizuoti, teikiamos elektroninės paslaugos: dokumentų užsakymas, rezervavimas, automatinis informavimas, LIBIS pažymėjimo įsigijimas.

2017 m. netekus erdvių priestato salių, kūrybiškai išnaudotos viešosios miesto erdvės. Vasaros metu organizuoti teatralizuoti skaitymai Vytauto parke, popietės vaikų ugdymo įstaigose. Lėlių teatras “Trivainėlis“ pristatė spektaklį Vilniaus knygų mugėje ir savivaldybės ugdymo įstaigose (11 spektaklių). Miesto dienų metu bendruomenei buvo išmaniai pristatyta bibliotekos kraštotyrinė veikla: interaktyviame stende supažindinta su portalu „Noriu žinoti“, jutiminiame ekrane buvo galima sužaisti „Sprigto“ žaidimą.

Nors bibliotekos veikla organizuota taip, kad gyventojų aptarnavimas nenutrūktų, vis tik priestato remontas įtakojo dalies fondų nepasiekiamumą, paslaugų kokybę (keli skyriai vienoje patalpoje), todėl visiškai statistinių rodiklių mažėjimo neišvengta: bendras vartotojų skaičius sumažėjo 4,2 proc.

|  |  |  |  |  |
| --- | --- | --- | --- | --- |
|  | **Iš viso SVB** | **Viešojoje bibliotekoje** | **Draugystės bibliotekoje** | **Kaimo bibliotekose** |
|  | **2017 m.**  | 2016 m.  | **2017 m.** | 2016 m. | **2017 m.** | 2016 m. | **2017 m.** | 2016 m. |
| Vartotojų sutelkimo % | **19, 3** | 19, 8 | **11, 0** | 13, 0 | **5, 6** | 4, 7 | **24, 4** | 23, 9 |
| Vartotojų skaičius | **10566** | 11034 | **3947** | 4748 | **2003** | 1712 | **4616** | 4574 |

**4. Edukacinė veikla ir mokymai:**

Bibliotekos darbuotojų bendra pravestų mokymų gyventojams trukmė–1310 val. Skaitmeninio raštingumo mokymuose dalyvavo beveik 1, 1 tūkst gyventojų, iš jų 174 mokėsi grupėse pagal sudarytas programas: „Naudojimosi kompiuteriu pradžiamokslis“, „MS Word ir Socialiniai tinklai“,“3D erdvinis projektavimas“. Individualių mokymų metu gyventojai buvo mokomi dirbti Word, Excel programomis, teikiamos konsultacijos WEB naudojimosi aktualiausiais klausimais: elektronine bankininkyste, Facebook paskyros ir elektroninio pašto kūrimas ir naudojimas, paieška internete ir t.t. Bibliotekos sukurti skaitmeniniai produktai (portalas „Noriu žinoti“) bei elektroninės paslaugos pristatyti mokyklose. Lankytojai pateikė 3970 užklausas skaitmeninio raštingumo klausimais.

Bibliotekose organizuojami ne tik skaitmeninio raštingumo , bet ir fotografijos, muzikos bei video klipų kūrimo mokomieji užsiėmimai, kalbų mokymai, edukacinės pamokos gamtos, istorijos, literatūros temomis – juose dalyvavo per tūkstantį visų amžiaus grupių gyventojų.

Viešoji biblioteka teikia neformaliojo vaikų švietimo paslaugas, kurių tikslas - ugdyti vaikų, ypač augančių socialinės rizikos šeimose, skaitymo, saviraiškos ir komunikavimo įgūdžius. Įvyko 30 būrelio **„Knygos draugai“** užsiėmimų. Siekiant paskatinti skaityti ir lavintis, buvo įkurtas klubas **„Multimažyliai**“, kurio užsiėmimuose dalyvavo 12 tėvų su vaikais iki 1 metų amžiaus, įvyko 14 užsiėmimų.

Multicentre per metus buvo organizuota 290 edukacinių užsiėmimų **(**435 val.), grupėse 192, individualūs – 98, apsilankė 12, 6 tūkst. lankytojų. Bibliotekoje ir jos padaliniuose surengti 464 kultūriniai renginiai, tarp jų meno, dokumentų ir virtualios parodos.

Bibliografinių įrašų skaičius elektroniniame kataloge – 71682, iš jų automatizuotai parengtų –2485. Vartotojams suteikta–10056 informacinių užklausų, iš jų 730 gautos elektroniniais kanalais.

Bibliotekos dokumentų fondą sudaro – 189, 9 tūkst. fizinių vienetų, fondo apyvarta – 1, 4. **1 savivaldybės gyventojui** bibliotekoje vidutiniškai teko – 3,5 dokumentų; naujai gauti dokumentai fonduose sudarė – 10, 6 %.

**Vidutiniškai 1 lankytojas** per metus bibliotekose apsilanko 19, 6 karto, **1 vartotojui** išduodama 25, 4 dokumentai.

Bibliotekose įrengta 267 darbo vietos, iš jų 166 – kompiuterizuotos: 109 – viešosios prieigos, 57 – darbuotojams. Darbo vietų skaičius sumažėjo dėl patalpų ploto mažėjimo. Viešoji interneto prieiga teikiama Viešojoje bibliotekoje ir visuose padaliniuose, naudojama elektroninė vartotojų registracijos sistema (VRSS). Ataskaitiniais metais atnaujinta kompiuterinė ir programinė įranga: įsigyta 3 kompiuteriai, 3 daugiafunkciniai aparatai (iš jų 1 spalvotas), interaktyvus monitorius su stovu, serveris, programinė įranga, vaizdo stebėjimo kameros Multicentrui, vaizdo įrašymo įrenginys HDD, barkodų skaitytuvai ir skeneris, tačiau susidėvėjusi ir morališkai pasenusi kompiuterinė įranga kelia daug problemų, ypač kaimo padaliniuose.

**5. Viešosios bibliotekos dalyvavimas įvairiose programose, projektuose:**

Įgyvendintas projektas **„Pirmoji Europos savanorių tarnybos banga Marijampolės regione“** kartu su partnere VŠĮ „Sveikatingumo idėjos“, bibliotekoje dirbo savanoris iš Turkijos Gokhan Kayim.

**Savanorystė pagal projektą** **„Atrask save“**. Tikslinė grupė - niekur nedirbantis ir nesimokantis jaunimas, 17 žmonių, savanoriavo bibliotekoje.

Dalyvauta nevyriausybinės organizacijos „Elektroninė informacija bibliotekoms“ **iniciatyvoje „Jaunieji Afrikos bibliotekų novatoriai“ (the Young African Library Innovators initiative, YALI),** Draugystės bibliotekoje vyko viešųjų bibliotekų inovacijų nekonferencinis seminaras. Jame dalyvavo B. ir M. Gates fondo atstovas Darren Hoerner, EIFL programų koordinatoriai ir 19 bibliotekininkų iš Afrikos šalių (Alžyro, Kenijos, Tanzanijos, Malio, Pietų Afrikos respublikos ir kt.). Darbo grupėse buvo diskutuojama apie bibliotekų strategijas, partnerystę ir savanorystę, bibliotekos veiklos viešinimą ir socialines medijas, IT ir komunikacijos technologijų pagalba viešinamą krašto paveldą, virtualias parodas.

* **Tęstiniai projektai „Suvalkijos elektroninė biblioteka“ ir „Marijampolės miesto gatvių kaita – iliustruotas interaktyvus žinynas“.** Lietuvos kultūros taryba. Tikslas – užtikrinti kultūros vertybių išlikimą, apsaugą ir sklaidą per naujausias informacines technologijas, sukurti prieinamą visuomenei elektroninę biblioteką.
* **Tęstinis projektas „Skaitymo virusas**“. Marijampolės savivaldybės jaunimo užimtumo 2015-2018 metų programa. Tikslas – panaudojant kūrybines veiklas, skatinti jaunimą skaityti ir atrasti skaitymą kaip laisvalaikio praleidimo būdą.

 **Marijampolės savivaldybės visuomenės sveikatos rėmimo specialioji programa**:

* **Projektas „Laimė būti sveikam“.** Projekto tikslas– supažindinant jaunąją kartą su sveika gyvensena, skatinti saugoti savo fizinę ir psichologinę sveikatą.
* **Projektas „Knyga gali prakalbinti ir gydyti“.** Projekto tikslas – padėti visuomenei pasveikti, taikant priklausomybių, psichinės sveikatos stiprinimo prevenciją per gydomąjį poveikį turinčią literatūrą.

**Projektas „Sveikatos informaciją – kiekvienam žmogui“.** Projekto tikslas– skatinti bendruomenės sveiką gyvenseną, sveikatos išsaugojimą bei stiprinimą, vykdant informacijos kaupimą ir sklaidą bibliotekose. **Viso gauta projektinių veiklų lėšų - 11815 Eur**.

**6. Viešosios bibliotekos materialinės bazės pokyčiai:**

2017 metais iš esmės gerėjo Viešosios bibliotekos materialinė bazė. Baigti bibliotekos priestato vidaus patalpų remonto darbai, pradėta šiltinti pastatą, atliktas 4 kaimo padalinių: Igliškėlių, Šventragio, Daugirdų, Gudelių remontas, Daukšių ir Želsvos bibliotekose įstatytos kokybiškos lauko durys. Beveik visi kaimo padaliniai buvo aprūpinti geros kokybės bibliotekiniais baldais: lentynomis (parodoms, vienpusėmis, dvipusėmis), stalais, kėdėmis, spintomis laikraščiams ir žurnalams ir pan., nes po remonto Informacijos ir Skaitytojų aptarnavimo skyriams planuojama įsigyti naujus baldus. Atnaujinta įrangos už 19485, 45 EUR.

Dalis kaimo bibliotekų turi patalpų šildymo problemų: 3 kaimo bibliotekos turi kūriko etatus, nes bibliotekai likus vienintele įstaiga pastate, patalpų priežiūra ir kūrenimas pavedamas Viešajai bibliotekai, mokyklose įsikūrusios bibliotekos dažnai nešildomos šeštadieniais, mokinių atostogų metu ar mažiau šildomos po pietų, o šildymas elektra yra brangus.

**7. Viešosios bibliotekos kultūros formavimas.**

Informacija apie Bibliotekos struktūrą, paslaugas, dokumentų fondus ir renginius publikuojama ir reguliariai atnaujinama bibliotekos interneto svetainėje [**www.marvb.lt**](http://www.marvb.lt)**.** Ataskaitiniais metais svetainėje fiksuota daugiau kaip 47 tūkst. virtualių apsilankymų. Žiniasklaidoje ir interneto portaluose paskelbti 138 straipsniai apie bibliotekos veiklą. Bibliotekos paslaugų viešinimui rengiami įvairios apimties reklaminiai, informaciniai lankstinukai, bukletai, plakatai, kvietimai į biblioteką. Metų pabaigoje parengtas ir 3500 egz. išspausdintas leidinys „Marijampolei reikšmingos datos“.

Marijampolės televizija parengė 21 reportažą apie bibliotekos veiklą .

Siekiant padidinti bibliotekų paslaugų žinomumą, sukurtos 23 Viešosios bibliotekos ir padalinių Facebook paskyros socialiniuose tinkluose (Facebook, Instagram).

Parengti 6 Bibliotekos naujienlaiškiai apie paslaugas ir renginius, kurie išplatinti daugiau kaip 7 tūkst. bibliotekos vartotojų, pateikusių elektroninio pašto adresus.

Gerosios patirties sklaida bibliotekoje sulaukė didelio gyventojų susidomėjimo. Žinute Facebook apie nevyriausybinės organizacijos „Elektroninė informacija bibliotekoms“ iniciatyvą „Jaunieji Afrikos bibliotekų novatoriai“ (the Young African Library Innovators initiative, YALI) ir viešųjų bibliotekų inovacijų nekonferencinį seminarą, įvykusį Draugystės bibliotekoje rugpjūčio mėn. pasidalijo daugiau kaip 2 tūkst. socialinio tinklo vartotojų. Dalyvauta gerosios patirties sklaidos renginyje “Savivaldybių viešųjų bibliotekų darbuotojų tarptautiniai mobilumo vizitai Portugalijos bibliotekose”.

**Įstaigos pagrindinės problemos 2017 m. ir veiklos perspektyvos 2018 m**.:

**Problemos:**

1. Vaikų bei paauglių lankomumo ir skaitomumo mažėjimas kaimo bibliotekose.
2. Nepakankamai gera dalies kaimo padalinių materialinė bazė .
3. Lėšų trūkumas periodinių ir įvairių mokslo šakų leidinių fondo atnaujinimui.
4. Maži kultūros darbuotojų atlyginimai neskatina jaunų aukštos kvalifikacijos darbuotojų.

**Veiklos perspektyvos:**

1. Dalyvauti ir rengti bibliotekų infrastruktūrą ir paslaugas gerinančius projektus.
2. Sukurti naują bibliotekos vartotojų pritraukimo ir aptarnavimo modelį, pagrįstą vartotojų interesų pažinimu ir konsultavimu, siūlyti jiems inovatyvias, kultūrinius ir informacinius interesus atitinkančias paslaugas.
3. Aktyviau ir nuosekliau viešinti Petro Kriaučiūno viešosios bibliotekos ir padalinių paslaugas ir gerąją patirtį.
4. Skaitmenizuoti krašto fondo dokumentus, užtikrinti jų viešinimą ir sklaidą elektroninėje erdvėje.
5. Kurti patrauklią mokymosi, saviraiškos, kūrybos ir laisvalaikio erdvę bibliotekose, organizuoti aktyvias ir edukacines veiklas jaunimui ir vaikams, skatinti skaitymą.

Direktorė Daiva Kirtiklienė